Številka: 477-230/2012-MPJU/66

Datum: 24. 3. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNIN, PARC. ŠT. \*74/1, 427/5 IN 427/6, VSE K.O. 349-LOČKI VRH**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje so naslednje nepremičnine:

|  |  |  |  |  |  |  |
| --- | --- | --- | --- | --- | --- | --- |
| parc. št. | katastrska občina | ID ZNAK | Izmera (do celote) | dejanska raba | številka stavbe | solastniški delež v lasti RS |
| \*74/1 | **349-Ločki Vrh** | **Parcela 349 -\*74/1** | **97** | **pozidano zemljišče** | **55** | **5/32** |
| 427/5 | **349-Ločki Vrh** | **Parcela 349 427/5** | **482** | **pozidano zemljišče** | **56 in 57** | **5/32** |
| 427/6 | **349-Ločki Vrh** | **Parcela 349 427/6** | **20** | **nepozidano zemljišče** | **/** | **5/32** |

Nepremičnina, parc. št. 427/5 k.o. Ločki Vrh v naravi predstavlja stanovanjsko stavbo na naslovu Ločki Vrh 33 (ID stavbe: stavba 349 57), ki je bila po podatkih GURS zgrajena leta 1850 ter pomožni kmetijski objekt z identifikacijsko številko 56 (ID znak: stavba 349 56), ki je bil po podatkih GURS zgrajen leta 1960.

Na parc. št. \*74/1 k.o. Ločki Vrh v naravi stoji pomožni kmetijski objekt z identifikacijsko oznako 55 (ID znak: stavba 349 55), ki je bil po podatkih GURS zgrajen leta 1960. Parc. št. 427/6 k.o. Ločki Vrh pa je v naravi nepozidano stavbno zemljišče.

Vsi zgoraj navedeni objekti so v izredno slabem stanju – v fazi samorušitve.

Skladno z določilom 118. člena Gradbenega zakona (Uradni list RS, št. 61/17 in 72/17) se domneva, da imajo objekti, zgrajeni pred 1. 1. 1968, gradbeno dovoljenje. Zahteva za izdajo odločbe, s katero bi UE potrdila citirano pravno domnevo za objekte, stoječe na parc. št. \*74/1 in 427/5, obe k.o. Ločki Vrh, še ni bila vložena.

ZK stanje za solastniški delež v lasti Republike Slovenije je urejeno.

Parc. št. \*74/1, 427/5 in 427/6, vse k.o. Ločki Vrh, so v lasti Republike Slovenije v deležu do 5/32. Ostali solastniški deleži so v lasti treh fizičnih oseb, s katerimi je bilo doseženo soglasje, da se nepremičnine prodajo kot celota.

Solastniški delež do 9/32 na parc. št. 427/6 in 427/5, obe k.o. 349-Ločki Vrh v lasti fizične osebe je obremenjen s hipoteko za zavarovanje denarne terjatve v višini 265,24 EUR v korist Zavarovalnice Sava, zavarovalne družbe d.d.. Z upnikom je bil dosežen dogovor, da se del kupnine, pridobljene s prodajo zgoraj navedenih nepremičnin, nameni za poplačilo terjatve, upnik pa ob nato izdal izbrisno pobotnico tako, da kupec prejme bremen proste nepremičnine.

**3. Vrsta pravnega posla in sklenitev pogodbe**

Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnine, parc. št. \*74/1, 427/5 in 427/6, vse k.o. 349-Ločki Vrh:

|  |  |
| --- | --- |
| parcela - ID znak | najnižja ponudbena cena |
| parcela 349 \*74/1,  parcela 349 427/5 in  parcela 349 427/6 | **10.700,00 EUR** |

Najugodnejši ponudnik plača na ponujeno ceno za parc. št. \*74/1 in 425/5, obe k.o. 349-Ločki Vrh še 2% davek na promet nepremičnin, za parc. št. 427/6 k.o. 349-Ločki Vrh pa 22 % DDV.

Ponudba se odda na obrazcu z vsebino iz priloge 1 te objave. Ponudba se lahko odda le za vse nepremičnine skupaj.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnine bodo prodane po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalci ne jamčijo za izmere površin, niti za njihov namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora **najkasneje do 19. 4. 2021** s priporočeno pošiljko na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-230/2012-MPJU – NE ODPIRAJ« poslati:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Šteje se, da je prijava pravočasna, če je oddana na pošto priporočeno, in prispe na naslov organizatorja najkasneje do **19. 4. 2021 do 15:00**. **Ponudbe, predložene po izteku roka bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Letonja Petra, telefon 041 855 089. Ogled predmeta prodaje je možen izključno po predhodni najavi.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | na podlagi pooblastila št. 1004-113/2015/45 z dne 7.4.2020  Maja Pogačar  generalna direktorica  Direktorata za stvarno premoženje |





